Wšědny prostak

Wšědny prostak (Molinia caerulea) je rostlina ze swójby słódkich trawow (Poaceae). 

 Wopis 
Wšědny prostak je trajne zelo, kotrež docpěje wysokosć wot 20 hač do 250 cm. Wutwori wulke, huste kupy, kotrež bywaja w nazymje načerwjeń žołte. Jeho stwjelca so zdaja bjez kolenkow być, ale kolenka su jenož blisko pódy. Delnje čłonki stwjelca su jara krótke, mjeztym zo hornje čłonki su jara dołhe.

 Łopjena 
Módrozelene łopjena su płone, hrube a docpěja šěrokosć wot 3 hač do 6 mm. Wone so při suchoće zakuluja. Baza łopjency njese kosmowy wěnc.

 Kćenja 
Kćěje wot julija hač do awgusta (septembra). Kćenja steja w zwjetša módrowioletnych, njekochtatych, 4-8 mm dołhich kłóskach, kotrež wutworja hač do 30 cm dołhe pakiće. Krywne pluwizny su njekochtate a docpěja dołhosć wot 3 hač do 4 mm.

 Stejnišćo 
Rosće na mokrych łukach, na łuhojtych łukach, na holach a w swětłych lěsach.

 Rozšěrjenje 
Rostlina je w nimale cyłej Europje rozšěrjena, při čimž w Alpach we wysokosćach wot wjace hač 2000 m wustupuje.

 Wužiwanje 

 Nóžki 

 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 392, z wědomostnym mjenom Molinia caerulea 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 446, z wědomostnym mjenom MoniliaKedźbu, zo to je prawopisowy zmylk w knize. caerulea 

 Pokiw 

 Eksterne wotkazy 

Kategorija: Słódke trawy